1947-ൽ സിനിമയിലെത്തിയെങ്കിലും ശിവാജി ഗണേശൻ നായകനായ "പരാശക്തി"-യിലെ (1952) സഹനടവേഷമാണ് എസ്.എസ്. രാജേന്ദ്രനെ സിനിമാരംഗത്തേറെ പ്രശസ്തനാക്കിയത്. ഇരുവരും പിന്നീട് ഒട്ടേറെ ചലച്ചിത്രങ്ങളിൽ ഒന്നിച്ചഭിനയിച്ചു. അമ്പതോളം ചലച്ചിത്രങ്ങളിൽ നായക-സഹനട വേഷങ്ങൾ അവതരിപ്പിച്ച എസ്.എസ്.ആർ-നെ 'ലച്ചിയ നടികർ'(മൂല്യങ്ങളുള്ള നടൻ) എന്നാണ് ആരാധകർ ആദരവോടെ വിശേഷിപ്പിച്ചിരുന്നത്. ശുദ്ധമായ ഉച്ചാരണവും നീളൻ സംഭാഷണങ്ങൾ അനായാസം കൈകാര്യം ചെയ്യുന്നതിലുള്ള കഴിവും ഇദ്ദേഹത്തിന്റെ പ്രത്യേകതകളായിരുന്നു. രത്തകണ്ണീർ, രംഗൂൺ രാധ, ശിവഗംഗൈ സീമൈ തുടങ്ങിയവ ഇദ്ദേഹത്തിന്റെ ശ്രദ്ധേയ സിനിമകളാണ്. 2003-ൽ സിനിമാഭിനയം നിർത്തി.
ആത്മകഥ
ജീവിതരേഖ
ചലച്ചിത്ര രംഗത്ത്
രാഷ്ട്രീയ രംഗത്ത്